OpenLLM-France/wikimedia huggingface dataset:
# Deinvillers

Deinvillers Frantziako udalerria da, Vosgeak departamenduan dagoena, Ekialde Handia eskualdean. 2013an 58 biztanle zituen.

## Demografia
### Biztanleria

2007an Deinvillers udalerrian erroldatutako biztanleak 58 ziren. Familiak 25 ziren, horien artean 7 pertsona bakarrekoak ziren (7 bakarrik bizi ziren emakumeak eta 7 bakarrik bizi ziren emakumeak), 7 seme-alabarik gabeko familiak ziren eta 11 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 27 etxebizitza zeuden, 24 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. 24 etxeak ziren eta 3 apartamentuak ziren. 24 etxebizitza nagusietatik 17 bere jabearen bizilekua ziren eta 7 alokairuan okupaturik zeuden; 1ek gela bat zuen, 1ek hiru zituen, 10 etxek lau zituzten eta 13 etxek bost zituzten. 20 etxek euren parking plaza propioa zuten azpian. 12 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Deinvillers udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 4 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 8 | 35-39 | 4 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 4 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 38 ziren, horien artean 24 aktiboak ziren eta 14 inaktiboak ziren. 24 pertsona aktiboetatik 22 lanean zeuden (12 gizon eta 10 emakume) eta 2 langabezian zeuden (1 gizon eta 1 emakume). 14 pertsona inaktiboetatik 3 erretiraturik zeuden, 7 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2000. urtean Deinvillers udalerrian 3 nekazaritza-ustiategi zeuden, 504 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1417772
* Multimedia: Deinvillers / Q1417772
# Deiniolen

Deiniolen Galesko ipar-mendebaldeko Gwynedd eskualdean dagoen herri txiki bat da. Caernarfon hiritik 7 mila ekialderantz dago- Bertatik, estalitako zerua duten egunetan Caernafon ikus liteke, aldiz, oskarbi dagoenean Anglesey uhartean dagoen Holyhead Mountain mendia eta haratago Irlandako Wicklow mendiak ere ikus daitezke.

## Kanpo estekak

* Deniolengo musika mandaren webgunea (Galeseraz) (Ingelesez)
* Deniolen FC futbol taldeko webgunea ikusgai
* Cwm y Glo herria eta inguruetako argazkiak (Ingelesez)
* Datuak: Q2173658
* Multimedia: Deiniolen / Q2173658
# Deiningen

Deiningen Alemaniako udalerria da. Bavaria estatuan dago, [[Donau-Ries (barrutia)|Donau-Ries]] barrutian. 2014an 1.898 biztanle zituen 15,33 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505566
* Multimedia: Deiningen / Q505566
# Deinste

Deinste Alemaniako udalerria da. Saxonia Beherea estatuan kokatuta dago, [[Stade barrutia|Stade]] barrutian. 2014an 1.979 biztanle zituen 27,25 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q502606
* Multimedia: Deinste / Q502606
# Deinze

Deinze (nederlanderazko ahoskera: ˈdɛi̯nzə) Belgikako ipar-mendebaldeko udalerri bat da, Ekialdeko Flandria probintziakoa. Udalerriak, Deinze hiriaz gain, herri hauek hartzen ditu barnean: Astene, Bachte-Maria-Leerne, Gottem, Grammene, Meigem, Petegem-aan-de-Leie, Sint-Martens-Leerne, Vinkt, Wontergem eta Zeveren.. 2013ko urtarrilaren 1ean 29.724 biztanle zituen.

## Kirola

Deinze Gante-Wevelgem txirrindularitza frogaren abiapuntua izaten da. Horrez gain, Team Sky txirrindularitza taldearen egoitza ere bada.

## Leku interesgarriak

* Museum van Deinze en de Leiestreek, Leie eskualdeko arte eta folklore objektuak biltzen dituen museoa.
* Ooidonk Gaztelua, XVI. mendekoa.

## Hiritar ospetsuak

* Karel Justinus Calewaert, gotzain katolikoa
* Raoul De Keyser, margolaria
* Rudy Dhaenens, txirrindularia, Munduko Txapeldun 1990ean
* Poppo Deinzekoa, santua
* Jacques Rogge, Nazioarteko Komite Olinpikoaren presidentea
* Karel Van Wijnendaele, Flandriako Tourraren sortzailea.

## Iruditegia

* Deinze Ferrarisen mapan (1775 inguru)
* Deinze, eliza: de Onze Lieve Vrouwekerk
* Bachte Maria Leerne, de Blauwe Poort (gazteluko sarrera atea: kasteel van Ooidonk)
* Bachte Maria Leerne, eliza: de parochiekerk Sint Petrus en Paulus

## Erreferentziak

* ↑ The Overslag

## Kanpo estekak

* (Nederlanderaz) Webgune ofiziala
* Datuak: Q499313
* Multimedia: Deinze / Q499313
# Daniel da Silva

Daniel da Silva (1973ko maiatzaren 27a - ) Brasilgo futbolari ohia da.

## Selekzio nazionala

Brasilgo selekzioarekin :
| Urtea | Partida | Gol |
| 2002 | 1 | 0 |
| Guztira | 1 | 0 |

## Kanpo estekak

* National Football Teams
* (Japonieraz) J.League Data Site
* Datuak: Q888006
# Daniel Williams

Daniel Charles Williams (Saint David, 1935eko azaroaren 4a – Grenada, 2024ko urriaren 2a) grenadar abokatu eta politikaria izan zen. Grenadako 4. gobernadore orokorra izan zen 1996tik 2008ra.
1984an parlamentuko kide hautatu zuten Alderdi Nazional Berriko hautagai, eta 1984tik 1989ra Herbert Blaizeren gobernuan ministro izan zen. 1990eko hauteskundeetan bere alderdiak porrot egin ondoren, abokatu lanera itzuli zen.
1996ko abuztuan Grenadako gobernadore nagusi izendatu zuten, Keith Mitchell lehen ministroak eskatuta, eta 2008ko azarora arte egon zen karguan.
1997an, Elizabeth II.a erreginak San Migel eta San Jurgiren Ordena saritu zion.
# Daniel Zuloaga

Daniel Dionisio Zuloaga Boneta (Madril, 1852ko apirilaren 8a – Segovia, 1921eko abenduaren 27a), jatorri gipuzkoar zuen margolari eta zeramikaria izan zen.
Eusebio Zuloagaren semea, Sèvresen ikasi zuen. Neopizkundetar eta modernista izan zen. Segovian eta Pasai Donibanen tailerrak izan zituen.

## Erreferentziak

* ↑ Auñamendi Eusko Entziklopedia. Daniel Dionisio Zuloaga Boneta. .

## Kanpo estekak

* Datuak: Q5219156
* Multimedia: Daniel Zuloaga / Q5219156
# Daniel arap Moi

Daniel Toroitich arap Moi (Sacho, Kenya, 1924ko irailaren 2a - Nairobi, 2020ko otsailaren 4a) politikaria izan zen, Kenyako errepublikako bigarren lehendakaria. Kalenjin etniako kidea.

## Bizitza

Politikan hasi aurretik irakasle aritu zen lanean. 1955ean Biltzar Legegileko kide hautatu zuten, eta 1960an Kenyako Batasun Demokratikoaren Batasuna alderdiko buru. Baina Hezkuntzako (1961-1962) eta Administrazioko ministro (1962-1964) izan ondoren, gobernuko alderdiarekin bat egin zuen Moik, Kenyako Afrikar Batasun Nazionala alderdiarekin hain zuzen. Barne-ministro izan zen, harik eta 1967an lehendakariorde izendatu zuten arte.
Jomo Kenyatta presidentea hil ondoren, Moi izan zen haren ondorengoa. 1982ko ekainean, alderdi bakarreko erregimen politikoa ezarri zuen Kenyan, eta urte horretan bertan izan zen estatu-kolpearen saioa eragotzi zuen. 1983an eta 1988an berriz ere presidente hautatu zuten. 1992an alderdi anitzeko lehenengo hauteskundeak ospatu ziren Kenyan, eta Moik gehiengoa lortu zuen; hauteskunde haietan iruzurra izan zela salatu zuen oposizioak, eta horren ondorioz, borroka larriak izan ziren etnien artean. Garai horretan pribatizazioetan oinarritu zen Moiren politika.
1997an berriz ere hauteskundeak irabazi zituen. Agintaldi hori izan zuen Moik azkena, Kenyan ezin baita hiru agintaldiz baino gehiagoz izan lehendakari. Hortaz, 1978tik 2002ra izan zen Kenyako lehendakaria, eta 2002an Mwai Kibaki izan zen Kenyako lehendakari berria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q193492
* Multimedia: Daniel arap Moi / Q193492
# Daniel Zariquiegui Izco

Daniel Zariquiegui Izco (Iruñea, 1924ko urriaren 9a - 1999ko urriaren 18a) nafar futbol arbitroa, futbolaria eta Osasuna futbol klubaren delegatua izan zen. 248 partida epaitu zituen Lehe mailan eta 39 urtez iraun zuen errekorrak. 2009an Mejuto González asturiarrak gainditu zuen.

## Biografia

1939an futbolean jokatzen hasi bazen ere 1941ean dagoeneko futbol arbitroa zen. 1944an Nafarroako arbitroen kolegioan sartu zen eta handik aurrera mailaz maila gora egin zuen, 1948an hirugarren mailan, 1949aan bigarren mailan eta 1950eko irailaren 17an debuta egin zuen Lehen mailan, Málaga eta Lleidaren arteko partida batean. 25 urte zituenez ordura arteko epaile gazteena zen. 20 denboraldi egingo zituen Lehen mailan.
1951ean nazioarteko partida bat epaitu zuen. Sobietar Batasunean izan zen, Espainiar estatuko aurreneko arbritoa herralde hartan epaitu zuena. Europako Kopako partidak eta Munduko Txapelketarako sailkapenekoak ere epaitu zituen.
1970ko maiatzaren 30ean epaitu zuen azken partida, Real Madril eta Bartzelonaren arteko Kopako partida hain zuzen ere. Agur esateko partida bat antolatu zen Nafarroako jokalarien selekzio baten eta Real Madrilen artean.
Hurrengo urtean Osasuna futbol klubaren zelaiko delegatu bihurtu zen eta 1994 artean ibili zen lan horretan. Nafar Gobernuak saritu egin zuen 1995ean.

## Erreferentziak

* 1 2 «Daniel Zariquiegui Izco | Real Academia de la Historia» web.archive.org 2020-03-03 (Noiz kontsultatua: 2023-04-29).
* 1 2 3 4 (Gaztelaniaz) PAMPLONA, SANTIAGO ZUZA. (2009-10-18). «Zariquiegui, un récord imborrable | Últimas noticias deportivas en Diario de Navarra» diariodenavarra.es (Noiz kontsultatua: 2023-04-29).
* ↑ (Gaztelaniaz) «ZARIQUIEGUI IZCO, Daniel - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-04-29).

## Kanpo estekak

* Datuak: Q22696804
# Daniel Wiffen

Daniel Wiffen (Magheralin, Ipar Irlanda, 2001eko uztailaren 14a) igerilari irlandarra da, 1.500 metrotan eta 800 metrotan espezializatua. 2024ko Parisko Olinpiar Jokoetan bi domina irabazi zituen, bata urrezkoa eta bestea brontzezkoa.

## Kirol ibilbidea

Tokioko Olinpiar Jokoetan hartu zuen parte igeriketan. 2023an Igerileku laburreko Europako txapelduna izan zen 400m, 800m eta 1.500m probetan.
2022ko Commonwealth Jokoetan Ipar Irlanda ordezkatuz 1.500 metroko txapeldunordea izan zen.
2024an Munduko txapelduna izan zen 800 m eta 1.500 metrotan eta ondoren Parisko Olinpiar Jokoetan 800 metroko txapelduna izan zen errekor olinpikoa ezarriz, 7:38.19, eta 1.500 metroko proban brontzezko domina lortu zuen.
Igerileku laburreko 800 metrotako munduko errekorraren jabe da, 7:20.46 denborarekin.

## Nazioarteko palmaresa
### Txapelketak

Udako Olinpiar Jokoak :
| Urtea | Lekua | Domina | Proba |
| 2024 | Paris ( Frantzia) | 01 ! | 800 m estilo librea |
| 2024 | Paris ( Frantzia) | 03 ! | 1.500 m estilo librea |
| Munduko txapelketak ||||
| Urtea | Lekua | Domina | Proba |
| 2024 | Doha ( Qatar) | 01 ! | 800 m estilo librean |
| 2024 | Doha ( Qatar) | 01 ! | 1.500 m estilo librean |
| Commonwealth Jokoak ||||
| Urtea | Lekua | Domina | Proba |
| 2022 | Birmingham ( Erresuma Batua) | 02 ! | 1.500 metro librea |

## Erreferentziak

* 1 2 (Ingelesez) «Daniel Wiffen: Magheralin welcomes Paris gold medal hero home» www.bbc.com (Noiz kontsultatua: 2024-09-07).
* ↑ (Ingelesez) Wiffen makes history with gold at World Championships. 2024-02-14 (Noiz kontsultatua: 2024-09-07).
* ↑ (Ingelesez) Ryan, Eoin. (2023-12-10). Wiffen smashes world record to win third European gold. (Noiz kontsultatua: 2024-09-07).

## Kanpo estekak

* Datuak: Q107562832
* Multimedia: Daniel Wiffen / Q107562832
# Daniel Williamson

Daniel "Dan" Williamson (Auckland, 2000ko martoaren 30ean jaioa) Zeelanda Berriko arraunlaria da. 2020ko Udako Olinpiar Jokoetan esku hartu zuen, zortzikoan urrezko domina lortuz. Taldea Daniel Williamsonek berak, Michael Brakek, Thomas Mackintoshek, Hamish Bondek, Tom Murrayk, Phillip Wilsonek, Shaun Kirkhamek, Matt MacDonaldek eta Sam Bosworthek osatzen zuten.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zortzikoa |

## Erreferentziak

* ↑ "Daniel Williamson" olympedia.org. (Ingelesez)
* ↑ "Daniel Williamson" FISAren datu-basea. (Ingelesez)

## Kanpo estekak

* Datuak: Q107258656
* Multimedia: Dan Williamson / Q107258656
# Elias Kerexeta Intsausti

Elias Kerexeta Intsausti gipuzkoar politikaria izan zen. Altxatuek Gipuzkoa hartutakoan lehenik probintzia honetarako faxistek antolatu gestoraren eta ondoren Diputazioaren presidente izan zen. Espainiako Gerra Zibila bukatu ostean Murtziara destinatu zuten, hango gobernadore eta Movimiento Nacionaleko buru izateko. 1943 eta 1946 artean Gorteetako prokuradorea izan zen.

## Erreferentziak

* ↑ Zubiria, Pello. «Elias Kerejetaren semea» Argia.
* Datuak: Q38841047
# Elias Salaberria

Elias Salaberria Intxaurrandieta (Lezo, Gipuzkoa, 1883eko apirilaren 16a – Madril, Espainia, 1952ko uztailaren 14a) margolaria izan zen. Meza-laguntzaile zela, Eusebio Pildain apaizak marrazten oso trebea zela antzeman zion eta Gurutze Santua ikustera maiz etortzen ziren Cubas-eko Markesen esku utzi zuen 1896an, eta horien babespean arte-prestakuntza sendoa jaso zuen.
Honela, lehenik Donostiako Arte eta lanbide eskolan sartu zen. Gerora Madrileko San Fernando Arte Ederren Eskolan, non Alejandro Ferrant-en ikasle izan baitzen, eta azkenik, Luis Menéndez Pidalen lantokian aritu zen. 1903an Gipuzkoako Aldundiaren pentsio bat irabazi zuen eta "Estudio de interior" izeneko bere koadroa Madrileko "Circulo de Bellas Artes"eko erakusketan irabazle gertatu zen.
Sari gehiago lortu ondoren, 1909an Parisera joan zen garai hartan pil-pilean zeuden joera artistikoak ezagutzera eta bere estilo klasizista finkatzera. 1912an, "La procesión del Corpus en Lezo" izeneko bere lanik bereizgarrienarekin Madrileko Erakusketa Nazionaleko lehen domina irabazi zuen, eta 1913an Munich-eko Nazioarteko erakusketako urrezko domina.
1944an "Real Academía de Bellas Artes de San Fernando" delakoan sartu zen akademiko oso gisa. Bat-batean hil zen Madrileko San Francisco el Grande elizako Concepción Kaperaren sabaiko pintura batzuk berritzen ari zela.
Bere lehengusu Tomas Garbizuk honela gogoratzen zuen:
| « | Euskaldun garbia. Hainbeste urte Madrilen egin eta Lezotik atera zen egunean bezalaxe egiten zuen euskeraz. Zenbat dira, urte bi kanpo aldean egon direlako euskara galdu dutenak, zabarkeriaz edo lotsakizunez. Betikoa: zenbat eta ezjakinago, orduan eta harroputz handiago. Elias Salaverriak bazekien ondo bere jaiotza hizkuntza eta jakinduri ospea ez ziren elkarren kontrakoak. Gizon ezjakinak, burua arin eta bihotza epel; gizon ikasiak, bihotza sugar eta burua trinko. | » |
Pintore errealista zen. Euskal Herriko gaiari loturiko hainbat margolan egin zituen: Corpuseko prozesioa Lezon, Elkanoren eskaintza, Gu, San Ignazio Loiolakoa, eta abar. Erretratu-lan ugari ere baditu. Bere jaioterri Lezon, kale bat du bere izenarekin.

## Iruditegia

* Corpuseko prozesioa Lezon.
* Elkanoren eskaintza, 1924.
* San Ignazio Loiolakoa.
* Meatzariak.

## Erreferentziak

* ↑ (Gaztelaniaz) Madariaga, Luis. Auñamendi Eusko Entziklopedia. (Noiz kontsultatua: 2010-02-16).

## Kanpo estekak

* Datuak: Q8775239
* Multimedia: Elías Salaverría / Q8775239
# Elias Sarkis

Elias Sarkis (arabieraz: إلياس سركيس‎; Chebanieh, 1924ko uztailaren 18a - Paris, 1985eko ekainaren 26a) libanoar politikaria izan zen. Libanoko predecessor izan zen 1976tik 1982ra.
Familia kristau maronita batean jaio zen. Trenbideetan bulegari gisa lan egiten zuen aldi berean, zuzenbidean graduatu zen. Hiru urtez abokatu gisa lan egin zuen, eta Fouad Chehaben babesarekin kontu-magistratu izendatu zuten, eta, ondoren, Errepublikako Lehendakaritzako Ganberako zuzendari nagusi. 1968tik 1977ra Libanoko Banku Zentraleko gobernadorea izan zen.
1970ean hauteskunde presidentzialean garaitua izan zen, baina 1976an Libanoko Gerra Zibilean hautatua izatea lortu zuen, siriarren laguntzarekin. Musulmanen, kristauen eta palestinarren arteko adiskidetzea lortzeko egindako ahaleginak alferrikakoak izan ziren. Israelek 1982ko irailean inbaditu zuen Libanoko hegoaldea, Sarkisek agintaldia amaitu baino.

## Kanpo estekak

* Datuak: Q733875
* Multimedia: Elias Sarkis / Q733875
# Elias Howe

Elias Howe (Spencer, Massachusetts, 1819ko uztailaren 9a – Brooklyn, New York, 1867ko urriaren 3a) kremaileraren antzeko mekanismo bat patentatu zuen lehena izan zen.

## Biografia

Elias Howe Spencerren jaio zen, Massachusetts, 1819ko uztailaren 9an. Aita Elias Howe doktorea izan zuen eta ama, berriz, Polly Howe (Bemis)
Massachusettsen eman zituen haurtzaro eta gaztaroa eta, 1835 hasieran, Lowelleko oihal fabrika batean aritu zen lanbidea ikasten.
1837ko izualdian, ekonomia larri zebilen eta fabrika itxi egin zuten, Howe Cambridgeera (Massachusetts) joan zen bizitzera eta kardatzeko makinen mekaniko izan zen han, bere lehengusua zen Nathaniel P. Banksen ondoan ikasten.
1838an, berriz, Cambridgeeko maisu mekaniko zen Ari Davisen tailerrean aritu zen ikasten, kronometro eta beste prezisio tresna batzuen fabrikazio eta konponketan espezializatu zelarik. Orduan jabetu zen josteko makinaren ideiaz.
1846ko irailean, josteko makinaren lehen patentea lortu zuen, baina, 1850ean, salatu egin zuten, asmakuntza Walter Huntena baitzen eta Howek hobetu eta berdiseinatu besterik ez baitzuen egin.
1951n, kremaileraren antzeko zerbait patentatu zuen. Hasiera hartan ez zegoen erroparentzat pentsatuta, oinetakoentzat baizik. Zaila zen bi aldeak zerbaitekin lotzea eta botoiei ekidin nahi zitzaien .
1867ko urriaren 3an, hil zen eta New Yorkeko Gravesend hilerrian eman zioten lur.

## Erreferentziak

* ↑ (Gaztelaniaz)http://www.ecured.cu/Elias_Howe
* ↑ (Gaztelaniaz)https://web.archive.org/web/20151222112706/http://www.batanga.com/curiosidades/3679/inventos-utiles-las-cremalleras
* ↑ (Gaztelaniaz)https://www.fayerwayer.com/2011/09/el-origen-de-la-cremallera/

## Ikus gainera

* Kremailera
* Datuak: Q360359
* Multimedia: Elias Howe / Q360359
# Elias López Bustamanteren etxea

Elias López Bustamanteren etxea Portugaleteko Alde Zaharreko eraikina da, Santa Maria kalea eta Salcedo kalearekiko kantoian dagoena.
Leonardo Rucabado arkitektoak egin zuen 1910ean. Etxean begi-bistakoa da Kataluniako modernismoaren eta Alemaniako gotizismoaren eragina.

## Erreferentziak

* ↑ 2013-2014: Udal Gida. Portugaleteko Udala, 16 or..

## Kanpo estekak

* Datuak: Q24199400
* Multimedia: Casa de Elías López Bustamante / Q24199400
# Elias Pierola

Elias Pierola Etxabarri, pilota arloan Pierola II.a deituraz ezaguna (Almandoz, Nafarroa, 1944ko apirilaren 22a) esku huskako pilotari ohia da. Aurrelari jokatu ohi zuen.
Bere ibilbide profesionaleko titulu nagusia 1978. urteko Esku Huskako Binakako Pilota Txapelketa Nagusia izan zuen. Bikaina (gaztelaniaz, El Genial), joko ikusgarria zuelako, bere kalitate handiari esker tantoa bukatzeko arrisku handiak hartuta; bai eta eta Igarlea (El Zahori) ere, jokoa aurreikusten aparta zelako, sarritan bere aurkariek pilotari emango zioten norabidea igartzen zuelarik.

## Binakako esku pilota finalak

| Urtea | Txapeldunak | Txapeldunordeak | Tantoak | Pilotalekua |
| 1978 | Pierola II - Maiz II.a | Retegi I.a - Aldazabal II.a | 22-14 | Anoeta |
| 1979 | Bengoetxea III.a - Gorostiza | Pierola II - Maiz II.a | 22-15 | Anoeta |

## Kanpo estekak

* (Gaztelaniaz) Tino REY: Campeones pioneros El Correo digital
* Datuak: Q3755078
# Elias Lönnrot

Elias Lönnrot 1802ko apirilaren 9an jaiotako filosofo, mediku eta olerkigile finlandiarra. izan zen. Finlandiarren hitzez hitzeko ohiturak idatzi zituen Kalevala poema epikoan. Mikael Agricola ondoren, finlandieraren bigarren aita da Finlandian, hizkuntza hura gogor sustatu zuelako. 1884ko martxoaren 19an hil zen bere etxean, bere semeak Kalevala irakurtzen ziolarik.

## Lanak

* Kalevala, 1836
* Kantelatar, 1840
* Loitsurunoja, 1829 eta 1880
* Datuak: Q153159
* Multimedia: Elias Lönnrot / Q153159
* Espezieak: Elias Lönnrot
# Elias James Corey

Elias James Corey (Methuen, 1928ko uztailaren 12a-) kimikari estatubatuarra da, sintesi organikoaren maisurik handienetariko bat. Nobel Saria irabazi zuen 1990.an "sintesi-metodologian eta sintesi erretrorganikoan egindako ekarpenengatik".
Harvardeko Unibertsitatean irakasle izan zen. Sintesi erretrosintetikoaren bidez erreuma, artritisa eta bihotzeko gaitzak sendatzeko erabiltzen diren gai organikoak aurkitu zituen; baita sintesi erreakzioak azkartzen dituzten eta entzima biologikoen antzera jokatzen duten beste gai kimiko batzuk ere. Lan horiek zirela eta, 1990eko Kimikako Nobel saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q135171
* Multimedia: E.J. Corey / Q135171
# Elias Kerexeta

Elias Kerexeta Garate (Hernani, 1934ko urriaren 27a - Madril, 2013ko ekainaren 9a) Euskal Herrian jaiotako zinema produktorea izan zen.

## Biografia

Produktorea ez ezik, gidoilaria eta zuzendaria ere izan zen. Gaztetan Errealaren jokalaria zen. Bere alaba, Gracia Kerexeta zuzendaria ere bada.
1998ko Donostiako Zinemaldiaren Zilarrezko Maskorra lortu zuen.

## Filmagintza
### Zuzendaria

* A través del fútbol (1962)
* A traves de San Sebastian (1960)

### Gidoigilea

* Goodbye, America (2006)
* Noticias de una guerra (2006)
* Perseguidos (2004)
* Asesinato en febrero (2001)
* La espalda del mundo (2000)
* Cuando vuelvas a mi lado (1999)
* El ultimo viaje de Robert Rylands (1996)
* Una estación de paso (1992)
* 27 horas (1986)
* Feroz (1984)
* Dedicatoria (1980)
* Las palabras de Max (1978)
* A un dios desconocido (1977)
* Pascual Duarte (1976)
* De cuerpo presente (1967)
* Último encuentro (1967)
* Los Inocentes (1963)
* A través del fútbol (1962)
* A traves de San Sebastian (1960)

### Ekoizlea

* Siete mesas de billar francés (2007)
* Goodbye, America (2006)
* Noticias de una guerra (2006)
* Avant l'oubli (2005)
* Invierno en Bagdad (2005)
* Condenados al corredor (2003)
* Los lunes al sol (2002)
* Asesinato en febrero (2001)
* Espalda del mundo (2000)
* Cuando vuelvas a mi lado(1999)
* Barrio (1998)
* Shampoo Horns (1998)
* Familia (1996)
* El ultimo viaje de Robert Rylands (1996)
* La cité des enfants perdus (1995)
* Historias del Kronen (1995)
* Un estación de paso (1992)
* Las cartas de Alou (1990)
* El número marcado (1989)
* 27 ordu (1986)
* Tasio (1984)
* Feroz (1984)
* El sur (1983)
* Dulces horas (1982)
* Dedicatoria (1980)
* Los primeros metros (1980)
* Mamá cumple cien años (1979)
* Los ojos vendados (1978)
* Elisa, vida mía (1977)
* Cría cuervos (1976)
* El increíble aumento del coste de la vida (1976)
* La prima Angélica (1974)
* El espíritu de la colmena (1973)
* Verflucht, dies Amerika (1973)
* Ana y los lobos (1973)
* Las secretas intenciones (1970)
* Los desafíos (1969)
* La madriguera (1969)
* Stress-es tres-tres (1968)
* Si volvemos a vernos (1968)
* Peppermint Frappé (1967)
* De cuerpo presente (1967)
* El próximo otoño (1967)
* Último encuentro (1967)
* La caza (1966)
* Noche de verano (1962)

## Kanpo estekak

* (Gaztelaniaz) Webgune ofiziala
* (Ingelesez) Artikulua imdb.com
* (Gaztelaniaz) Euskadiko Filmategia
* (Gaztelaniaz) Elias Querejetari elkarrizketa Euskonews aldizkarian (2002)
* Datuak: Q3051947